TULTA JERUSALEMISTA
Shalom, rakkaat ystävät!
On ilo opettaa teille tänään Jumalan voimasta.
Puhun Jumalan voimasta, mahdista ja vallasta elämässämme.
Jumala antoi meille voimansa, jotta voisimme muuttua.
Jumalan voima on vastaus kaikkiin tarpeisiimme.
Saatamme ihmetellä, miksi emme saa hengellistä läpimurtoa, -
tai meillä voi olla terveydellisiä tai taloudellisia ongelmia, -
mutta kun otamme vastaan elävän Jumalan voiman, -
elämämme muuttuu.
Me itse muutumme ja kaikki ympärillämme muuttuu.
Siksi tahdon välittää tämän profeetallisen viestin meille kaikille.
Luetaan ensimmäiseksi psalmista 62.
Ps. 62:11.
Daavid sanoo siinä erään mielenkiintoisen asian.
"Kerran on Jumala sanonut, kahdesti olen sen kuullut: -
väkevyys on Jumalan."
Voiman ja väkevyyden lähde on Jumala itse.
Mikään muu ei voi olla voiman todellinen lähde.
Jumalan voiman lähde on aina Jumala itse.
Jumala lähetti ainoan Poikansa Jeshuan, kuten Joh. 3:16 sanoo: -
"Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Jumala antoi Poikansa antaakseen anteeksi syntimme.
Jeshua on uhri, Jumalan Karitsa.
"Katso, Jumalan Karitsa, joka ottaa pois maailman synnin!"
Näin sanoi Johannes Kastaja nähdessään Jeshuan.
Juutalaiset tietävät, mitä Jumalan Karitsa tarkoittaa.
Tunnemme pääsiäiskertomuksen Egyptistä vapautumisesta.
Jumala määräsi silloin karitsan pääsiäisuhriksi.
Sen verta piti sivellä ovenpieliin, -
jotta tuhooja ei pääsisi sisälle.
Se veri suojeli Israelin kansaa ja erotti heidät egyptiläisistä -
tuolloin muinaisina aikoina.
2000 vuotta sitten -
Jumala lähetti ainoan Poikansa, jotta voisimme lähestyä Häntä, -
sillä ilman verta ei ole syntien anteeksiantoa.
Ilman syntien anteeksiantoa emme voi lähestyä Jumalaa.
Jos Jumala on voiman lähde, ja me tarvitsemme sitä voimaa, -
meidän on otettava vastaan Jumalan Pojan uhri -
ja syntien anteeksiantamus.
Meidän on otettava vastaan myös Hänen vanhurskautensa.
Se ei ole meidän omaa vanhurskauttamme, -
vaan Jumala vanhurskauttaa meidät Hengellään, -
"sillä sydämen uskolla tullaan vanhurskaaksi -
ja suun tunnustuksella pelastutaan."
Jeshua kuoli ristillä, -
meni alas tuonelaan, kuten apostolit kertovat, -
ja nousi sitten kuolleista.
Pyhä Henki, Jumalan voiman Henki, nosti Hänet kuolleista.
Jeshua tuli opetuslastensa luokse ja sanoi jotakin mielenkiintoista.
Ap. t. 1:4: "Ja kun hän oli yhdessä heidän kanssansa, -
käski hän heitä ja sanoi: 'Älkää lähtekö Jerusalemista, -
vaan odottakaa Isältä sen lupauksen täyttymistä, -
jonka te olette minulta kuulleet.
Sillä Johannes kastoi vedellä..."
Johannes Kastaja oli muuten Hänen serkkunsa.
"'...mutta teidät kastetaan Pyhällä Hengellä, -
ei kauan näitten päivien jälkeen.'"
Mikä merkitys oli sillä, että Johannes kastoi vedellä?
Se oli parannuksen ja syntien anteeksiannon kaste.
Johannes Kastaja julisti: -
"Tehkää parannus, sillä taivasten valtakunta on tullut lähelle."
Nyt Jeshua sanoo, että vaikka se oli hyvää, on tullut Hengen aika.
Johannes olikin sanonut Jeshuasta, että Hän kastaisi Hengellä ja tulella.
Mielenkiintoista, että ihmisen täytyy kastautua vedessä.
Se muistuttaa mikveä. Juutalaiset tietävät, mistä on kyse.
Veden alle upottaudutaan kokonaan, päätä myöden -
ja sitten noustaan vedestä.
Johannes upotti ihmiset veteen parannuksenteon tähden, -
"mutta teidät kastetaan Pyhällä Hengellä, -
ei kauan näitten päivien jälkeen."
Silloin te uppoatte kokonaan Pyhään Henkeen.
Pyhä Henki vuodatetaan päällenne.
Se pilvi ympäröi teidät, -
aivan kuin Israelin kansan kulkiessa meren läpi -
vesiseinämät kohosivat heidän molemmilla puolillaan.
Se on esikuva kasteesta vedessä, -
mutta myös Hengessä, -
kun pilvi peitti opetuslapset.
"Teidät kastetaan Pyhällä Hengellä, ei kauan näitten päivien jälkeen."
Sitten he kysyivät sitä, -
mikä askarrutti kaikkia sen ajan israelilaisia.
Tuolloin roomalaiset hallitsivat Israelin kansaa.
"'Herra, tälläkö ajalla sinä jälleen rakennat Israelille valtakunnan?'
Hän sanoi heille: 'Ei ole teidän asianne tietää aikoja eikä hetkiä, -
jotka Isä oman valtansa voimalla on asettanut, -
vaan, kun Pyhä Henki tulee teihin, niin te saatte voiman, -
ja te tulette olemaan minun todistajani sekä Jerusalemissa -
että koko Juudeassa ja Samariassa ja aina maan ääriin saakka.'"
On tärkeä ymmärtää, että voiman lähde on itse Jumala.
Jeshua sanoi, että kun Jumalan Henki tulee, -
te saatte voiman.
Samalla kun uskomme Jeshuaan, -
otamme vastaan Pyhän Hengen sisällemme.
Kun sydämessämme uskomme ja suullamme tunnustamme, -
että Jeshua on Herra ja Jumalan Poika, joka kuoli puolestamme -
ja nousi kuolleista vanhurskauttaakseen meidät, -
otamme sisäisesti vastaan Pyhän Hengen.
Tässä Hän kuitenkin puhuu Pyhän Hengen tulosta ulkoapäin.
Sisällämme Pyhä Henki merkitsee voimaa muuttua ja tuottaa hedelmää.
Luetaanpa yhdessä Galatalaiskirjeen luvusta 5.
Tunnen Pyhän Hengen läsnäolon tässä huoneessa.
Gal. 5:22: "Mutta Hengen hedelmä on rakkaus, ilo, rauha, pitkämielisyys, -
ystävällisyys, hyvyys, uskollisuus, sävyisyys, itsensähillitseminen.
Sellaista vastaan ei ole laki.
Ja ne, jotka ovat Kristuksen Jeesuksen omat, -
ovat ristiinnaulinneet lihansa himoineen ja haluineen.
Jos me Hengessä elämme, niin myös Hengessä vaeltakaamme.
Älkäämme olko turhan kunnian pyytäjiä, -
niin että toisiamme ärsyttelemme, toisiamme kadehdimme."
Kun tunnustamme Jeshuan Herraksemme -
ja otamme vastaan Hänen uhrinsa, saamme sisällemme voiman.
Pyhä Henki tulee asumaan sisällemme.
Mutta kun tahdomme palvella Herraa -
sekä perheitämme, naapureitamme ja kansaamme, -
tarvitsemme ulkoista Pyhän Hengen voimaa.
Sisäisesti se on voimaa muuttua, -
mutta ulkoisesti se merkitsee voimaa tehdä Jumalan ihmeitä.
"Kun Pyhä Henki tulee teihin, niin te saatte voiman, -
ja te tulette olemaan minun todistajani..."
Markuksen evankeliumissa kerrotaan, -
mihin tarvitsemme Pyhän Hengen voimaa.
Mark. 16:15.
Jeshua sanoo opetuslapsille jotakin mielenkiintoista.
Mark. 16:15: -
"Ja hän sanoi heille: 'Menkää kaikkeen maailmaan -
ja saarnatkaa evankeliumia kaikille luoduille.
Joka uskoo ja kastetaan, se pelastuu; -
mutta joka ei usko, se tuomitaan kadotukseen.
Ja nämä merkit seuraavat niitä, jotka uskovat: -
minun nimessäni he ajavat ulos riivaajia..."
Nimessään Hän antaa meille arvovallan, -
mutta arvovalta tulee yhdessä voiman kanssa.
"...he ajavat ulos riivaajia, puhuvat uusilla kielillä, -
nostavat käsin käärmeitä, -
ja jos he juovat jotakin kuolettavaa, ei se heitä vahingoita; -
he panevat kätensä sairasten päälle, ja ne tulevat terveiksi."
Kun saamme Pyhän Hengen sisällemme, -
saamme voiman muuttua Jeshuan kaltaisiksi.
Kun saamme Pyhän Hengen ulkoisesti, sillä on tietyt seuraukset.
Alamme voimassa palvella toisia.
Tarvitsemme Pyhää Henkeä sekä sisäisesti muuttuaksemme, -
että ulkoisesti palvellaksemme Jeshuaa -
ja jakaaksemme evankeliumia voimallisesti.
Mitä siis seuraa siitä, -
että Pyhä Henki tulee ulkoisesti ihmisten päälle?
"Kahden tai kolmen todistajan sanalla on asia vahva."
Luen teille kaksi kohtaa.
Apostolien tekojen luvussa 2 Jeshuan sanat kävivät toteen.
"Ja kun helluntaipäivä oli tullut, olivat he kaikki yhdessä koolla.
Ja tuli yhtäkkiä humaus taivaasta, -
niinkuin olisi käynyt väkevä tuulispää..."
Tässäkin viitataan Hengen voimaan.
"...ja täytti koko huoneen, jossa he istuivat.
Ja he näkivät ikäänkuin tulisia kieliä -
jotka jakaantuivat ja asettuivat heidän itsekunkin päälle.
Ja he tulivat kaikki Pyhällä Hengellä täytetyiksi -
ja alkoivat puhua muilla kielillä, -
sen mukaan mitä Henki heille puhuttavaksi antoi."
Kun Henki laskeutui heidän päälleen, he alkoivat puhua kielillä.
Jos tahdomme elää Jumalan voimassa, -
meidän on saatava Pyhän Hengen kaste -
ja alettava rukoilla kielillä.
Kielillä puhuminen on mahdollista kaikille.
Jos tahdomme, Jeshua kastaa meidät Pyhällä Hengellä ja tulella, -
ja alamme puhua uusilla kielillä salaisuuksia Jumalalle.
Täytymme Jumalan voimasta palvellaksemme Häntä.
Toinen kohta on Apostolien tekojen luku 19.
Apostoli Paavali toimii siinä Pyhässä Hengessä.
Ap. t. 19:1: -
"Kun Apollos oli Korintossa, -
tuli Paavali, kuljettuaan läpi ylämaakuntien, Efesoon -
ja tapasi siellä muutamia opetuslapsia. Ja hän sanoi heille: -
'Saitteko Pyhän Hengen silloin, kun te tulitte uskoon?'"
Veljet ja sisaret, tämä on tärkeää.
He uskoivat Jeshuaan, mutta eivät tienneet tästä mitään.
"Niin he sanoivat hänelle: -
'Emme ole edes kuulleet, että Pyhää Henkeä on olemassakaan'.
Ja hän sanoi: 'Millä kasteella te sitten olette kastetut?'
He vastasivat: 'Johanneksen kasteella'.
Niin Paavali sanoi: 'Johannes kastoi parannuksen kasteella, -
kehoittaen kansaa uskomaan häneen, joka oli tuleva hänen jälkeensä, -
se on, Jeesukseen'.
Sen kuultuaan he ottivat kasteen Herran Jeesuksen nimeen.
Ja kun Paavali pani kätensä heidän päälleen, -
tuli heidän päällensä Pyhä Henki, ja he puhuivat kielillä ja ennustivat."
Pyhän Hengen voima tuottaa kaksi seurausta: -
kielilläpuhumisen ja profetoinnin.
Tästä tulee mieleen eräs kertomus Vanhasta testamentista.
Kuningas Saul kohtasi profeettojen joukon -
ja alkoi profetoida.
Tuohon aikaan ei kuitenkaan puhuttu kielillä.
Pyhä Henki ei asunut ihmisissä, koska he eivät olleet syntyneet uudesti.
Pyhä Henki toimi kuitenkin ulkoisesti. Ihmiset muuttuivat.
Silloin syntyi sanonta: "Onko Saulkin profeettain joukossa?"
On tärkeä ymmärtää, että me olemme niitä, -
jotka tarvitsevat Jumalan voimaa.
Palataanpa kuningas Daavidin sanoihin.
Ps. 62:11: -
"Kerran on Jumala sanonut, -
kahdesti olen sen kuullut: väkevyys on Jumalan."
Miksi "kahdesti kuullut"? Kahdella korvallako?
Kahdesti siksi, että olen sekä kuullut että omaksunut sen.
Meidän on otettava vastaan Jeshuan evankeliumi ja Pyhän Hengen voima.
Se kuorma on keveä.
Se on seikkailua Hengessä.
Ilman Pyhän Hengen voimaa on vaikeaa olla uskova.
Voima tulee myös uskosta.
Uskomme, että Jeshua on Messias, -
Jumalan Poika ja lihaksi tullut Jumalan Sana.
Uskomme, että Hänet ristiinnaulittiin 2000 vuotta sitten -
Golgatalla täällä Jerusalemissa, -
uhrasi henkensä maailman syntien edestä, -
nousi kuolleista ja vanhurskautti meidät.
Aivan samoin meidän on uskottava, -
että meille on annettu Pyhän Hengen voima.
Kun ihminen alkaa rukoilla kielillä, profetoida ja vaeltaa Hengessä, -
se on suurenmoista, sitä ei voita mikään!
Saamme ilmestyksiä, -
karkotamme pahoja henkiä, parannamme sairaita.
Ei meidän itsemme, vaan Jumalan nimen kunniaksi, -
elävän Jumalan evankeliumin tähden.
Jeshua karkotti pahoja henkiä arvovallallaan -
ja paransi sairaita Pyhän Hengen voimalla.
Luetaanpa, mitä Luukas kertoo Jeshuasta.
Luuk. 4:1.
Kiitos Herralle!
"Sitten Jeesus täynnä Pyhää Henkeä..."
Miksi Hän oli täynnä Pyhää Henkeä? Luuk. 3:21 kertoo sen: -
"Kun siis kaikkea kansaa kastettiin ja myöskin Jeesus oli saanut kasteen -
ja rukoili, niin tapahtui, että taivas aukeni -
ja Pyhä Henki laskeutui hänen päällensä ruumiillisessa muodossa, -
niinkuin kyyhkynen, ja taivaasta tuli ääni: -
'Sinä olet minun rakas Poikani; sinuun minä olen mielistynyt.'"
Luuk. 4:1: "Sitten Jeesus täynnä Pyhää Henkeä palasi Jordanilta; -
ja Henki kuljetti häntä erämaassa..."
Hän voitti siellä saatanan kiusaukset.
Jae 13: "Ja kun oli kaiken kiusattavansa kiusannut, -
poistui perkele hänen luotaan ajaksi.
Ja Jeesus palasi Hengen voimassa Galileaan; -
ja sanoma hänestä levisi kaikkiin ympärillä oleviin seutuihin.
Ja hän opetti heidän synagoogissaan, ja kaikki ylistivät häntä.
Väkevää! Hän opetti Pyhän Hengen voimassa.
Hänen opettaessaan Hänen päälleen tuli Pyhän Hengen voima.
Pyhä Henki vahvisti Hänen opetuksensa sillä, -
että sairaita parantui, riivaajia lähti ja ihmeitä tapahtui.
Näin täytyy tapahtua myös meille.
"Ja hän saapui Nasaretiin, jossa hänet oli kasvatettu, -
ja meni tapansa mukaan sapatinpäivänä synagoogaan -
ja nousi lukemaan.
Niin hänelle annettiin profeetta Esaiaan kirja, -
ja kun hän avasi kirjan, löysi hän sen paikan, jossa oli kirjoitettuna: -
'Herran Henki on minun päälläni, -
sillä hän on voidellut minut julistamaan evankeliumia köyhille; -
hän on lähettänyt minut saarnaamaan vangituille vapautusta -
ja sokeille näkönsä saamista, päästämään sorretut vapauteen, -
saarnaamaan Herran otollista vuotta'."
Jokaisella sanalla on tärkeä merkitys.
Jesajassa ei ole kohtaa "sokeat saavat näkönsä."
Luukas käyttää tuossa lauseessa kuitenkin -
Jesajan sanoja "avata silmät" ja "voima".
Elävän Jumalan voima avaa silmät -
näkemään sellaista, mitä ei ole aiemmin nähnyt.
Veljet ja sisaret, rukoilemme tänään, -
että Jeshua kastaisi meidät Hengellä ja tulella, -
ja että Pyhä Henki tulisi päällemme, -
ja alkaisimme rukoilla kielillä ja profetoida.
Sitä meidän tulee kaivata ja tavoitella.
Meidän on tahdottava sitä.
Jos emme tahdo sitä, silloin vain näyttelemme uskovaa.
Meidän on oltava Jumalan Sanan mukaisia uskovia.
Meidän tulee uskoa ja tulla kastetuksi vedessä, -
mutta myös tulla kastetuksi Hengessä.
Jeshua luki juuri nämä jakeet Jesajan kirjan luvusta 61: -
"Herran, Herran Henki on minun päälläni, sillä hän on voidellut minut -
julistamaan ilosanomaa nöyrille, -
lähettänyt minut sitomaan särjettyjä sydämiä, -
julistamaan vangituille vapautusta ja kahlituille kirvoitusta, -
julistamaan Herran otollista vuotta..."
Se tarkoittaa riemuvuotta, Jumalan tahdon tuloa maan päälle.
Kun olemme saaneet Pyhän Hengen kasteen, -
tuomme Herran tahdon elämäämme, perheeseemme, -
kaupunkiimme ja maahamme.
Pidittepä siitä tai ette, tarvitsette kastetta Pyhässä Hengessä ja tulessa.
Avaatteko nyt sydämenne ja tahdotteko sen voiman, -
josta Jeshua sanoi: -
"...kun Pyhä Henki tulee teihin, niin te saatte voiman"?
Uskon teidän tahtovan sen, -
myös teidän, jotka katsotte tätä televisiosta.
Jos tahdotte, Pyhä Henki tulee ja kastaa teidät Hengellä ja tulella.
Sitten voitte tehdä Jumalan tahdon kuten Jeshua, Jumalan Poika, -
Hänen opetuslapsensa, apostolit ja monet nykypäivän uskovat.
Rukoilemme pian, mutta ensin on ymmärrettävä eräs asia.
Voimaa ei annettu meille -
meidän itsemme pönkittämiseksi.
Luetaan vielä yksi kohta Apostolien teoista.
Filippus tuli Samariaan, ja siellä parani sairaita ja tapahtui ihmeitä.
Mitä sitten tapahtui?
Se on erittäin mielenkiintoinen kohta.
Ap. t. 8:1.
Saulus vainosi vielä seurakuntaa.
"Ja sinä päivänä nousi suuri vaino Jerusalemin seurakuntaa vastaan; -
ja kaikki hajaantuivat ympäri Juudean ja Samarian paikkakuntia, -
paitsi apostolit.
Ja muutamat jumalaapelkääväiset miehet hautasivat Stefanuksen -
ja pitivät hänelle suuret valittajaiset.
Mutta Saulus raateli seurakuntaa, kulki talosta taloon -
ja raastoi ulos miehiä ja naisia ja panetti heidät vankeuteen.
Ne, jotka näin olivat hajaantuneet, -
vaelsivat paikasta toiseen ja julistivat evankeliumin sanaa.
Ja Filippus meni Samarian kaupunkiin ja saarnasi heille Kristusta.
Ja kansa otti yksimielisesti vaarin siitä, mitä Filippus puhui, -
kun he kuulivat hänen sanansa ja näkivät ne tunnusteot, jotka hän teki."
Jae 9: "Mutta ennestään oli kaupungissa muuan mies, -
nimeltä Simon, joka harjoitti noituutta -
ja hämmästytti Samarian kansaa sanoen olevansa jokin suuri; -
ja häntä kuuntelivat kaikki, pienet ja suuret, ja sanoivat: -
Tämä mies on se Jumalan voima, jota kutsutaan 'suureksi'."
Hän oli noita, jonka voiman lähde ei ollut Jumala.
Meidän voimamme lähde on itse Jumala, Pyhä Henki.
Se lähde on pyhä, pyhä, pyhä, Herra Sebaot!
Herra ei anna meille voimaansa, jos tahdomme itsellemme kunniaa -
ja sanomme itseämme suureksi, kuin tämä Simon.
Ei suuri ole se, joka sanoo itseään suureksi, -
vaan se, jota Jumala sanoo suureksi.
Jeshua opettikin, että jos tahdotte suuriksi, olkaa pieniä!
Sulkekaa silmänne ja yhtykää rukoukseen kanssani!
Taivaallinen Isä, kiitos tästä opetuksesta!
Sanoit, että siellä missä kaksi tai kolme on kokoontunut nimeesi, -
sinä olet heidän keskellään ja annat kaiken, mitä he anovat.
Anomme siis, että kastaisit meidät Pyhällä Hengellä ja tulella!
Kasta ne, jotka katsovat tätä, Pyhällä Hengellä ja tulella -
niin että Jumalan voima täyttäisi heidän elämänsä, Jeshuan nimessä!
Paranna kansasi, Isä!
Siunaan veljiä ja sisaria ja karkotan häiritsevät pahat henget!
Julistan täydellistä parantumista Jeshuan nimessä!
Seurakunta sanokoon "Aamen." Shalom Jeshua Messiaan nimessä!
Suomennos: Hannele Lehtoranta